ఇతను ప్రముఖ నటుడు పి.జె.శర్మ కుమారుడు. తల్లి కృష్ణజ్యోతి. సాయికుమార్‌ మద్రాసులో పుట్టి పెరిగాడు. తండ్రి కూడా డబ్బింగ్ కళాకారుడు కావడంతో సాయి కుమార్ బాల్యం నుంచే ఆ వృత్తిలో ప్రవేశించాడు. కథానాయకులు సుమన్, రాజశేఖర్ ల సినిమాలకు మొదట్లో డబ్బింగ్ చెప్పాడు. కంఠస్వరం, తెలుగు ఉచ్ఛారణ బాగుండటంతో ఆయనకు చిత్ర పరిశ్రమలో నటుడిగా కూడా అవకాశాలు లభించాయి. ఆయన కుమారుడు ఆది సినీ కథానాయకుడు. సోదరుడు రవిశంకర్ డబ్బింగ్ కళాకారుడు.